C 214/158
MT
Il-Ġurnal Uffiċjali tal-Unjoni Ewropea
16.6.2023
Il-Ħamis 19 ta’ Jannar 2023
BE.
billi x-xogħol tan-nisa jipprovdi valur miżjud fis-settur tas-sajd artiġjanali;
BF.
billi s-settur tas-sajd fuq skala żgħira jinsab dejjem aktar f'kompetizzjoni ma' attivitajiet oħra tal-ekonomija blu, kif ukoll mal-interessi tal-enerġija rinnovabbli li jaffettwaw ħafna attivitajiet tul il-kosta, fil-bajjiet jew fiż-żoni tal-port, u b'hekk potenzjalment jieħu f'idejh żoni li qabel kienu jintużaw kważi esklussivament mis-sajd fuq skala żgħira, u dan jirriżulta fi spostament u “ħtif tal-baħar u tal-kosta”;
BG.
billi l-proċessi ta' ġentrifikazzjoni li jseħħu f'ħafna żoni kostali li qed jiżviluppaw jirriskjaw li jagħmluha dejjem aktar għalja wisq għas-sajjieda fuq skala żgħira biex jgħixu f'żoni kostali, b'tali mod li jiġu mbuttati 'l bogħod mill-post tax-xogħol tagħhom u b'hekk l-attività tagħhom issir saħansitra aktar diffiċli u inkonvenjenti; BH. billi l-enfasi akbar fuq il-konservazzjoni promossa mill-UE għandha impatt partikolari fuq is-sajd fuq skala żgħira, li eżempju tiegħu huwa l-implimentazzjoni ta' Żoni Marini Protetti (MPAs) u networks tal-MPAs, li jaffettwaw is-sajd fuq skala żgħira billi jirrestrinġu l-attivitajiet assoċjati u jillimitaw il-mobbiltà; billi l-impatt fuq dan is-segment rari jitqies fit-tfassil ta' dawn il-politiki, aspett li huwa aggravat mill-fatt li l-atturi mis-segment mhumiex involuti b'mod adegwat f'dawn il-proċessi (30); BI.
billi s-settur tas-sajd b'mod ġenerali u s-sajd fuq skala żgħira b'mod partikolari mhumiex rappreżentati biżżejjed fid-definizzjoni tal-politiki u l-politiki tal-ġestjoni tas-sajd dwar l-użu tal-ispazju marittimu;
BJ.
billi hemm diversi tipi ta' organizzazzjonijiet tas-sajd, b'livelli differenti ta' sħubija li jirrappreżentaw is-sajd fuq skala żgħira: minn organizzazzjonijiet tal-produtturi għal assoċjazzjonijiet tas-sajjieda, assoċjazzjonijiet tas-sidien tal-bastimenti u kooperattivi, fost oħrajn; billi ħafna sidien ta' bastimenti żgħar mhuma affiljati mal-ebda organizzazzjoni; billi l-professjonisti fl-industrija tas-sajd huma rrappreżentati fit-trade unions tas-sajd; billi għandu jkun f'idejn is-settur li jiddetermina kif jorganizza lilu nnifsu;
BK.
billi d-diżaggregazzjoni tad-data rilevanti mhijiex adegwata, u dan jagħmel l-aċċess għal informazzjoni dettaljata diffiċli, b'mod partikolari f'dak li għandu x'jaqsam mas-sajd fuq skala żgħira, u jxekkel l-analiżi, b'mod partikolari f'termini ta' tqassim tal-impriżi, tas-sidien tal-bastimenti, tal-professjonisti tas-sajd, tal-bastimenti u tal-irkaptu, tal-kundizzjonijiet tax-xogħol, tal-età u tal-ġeneru, fost affarijiet oħra;
It-tisħiħ tas-sajd fuq skala żgħira tul il-katina tal-valur, il-promozzjoni ta' introjtu ogħla mis-sajd u l-għoti ta' opportunitajiet ta' diversifikazzjoni tal-introjtu 1.
Huwa tal-fehma li l-futur tas-sajd fuq skala żgħira, kostali u artiġjanali jiddependi mhux biss minn miżuri fit-tul u sostenibbli, iżda wkoll minn miżuri immedjati, sinifikanti u effettivi biex jiżdiedu l-marġnijiet ta' profitt tas-sajjieda anke permezz ta' allokazzjonijiet ogħla ta' kwoti f'konformità mal-parir xjentifiku; iqis li huwa meħtieġ li jissaħħu l-kapaċitajiet organizzattivi u kummerċjali tas-settur u l-attraenza tal-professjoni, li jiġi pprovdut taħriġ u appoġġ immirat għaż-żgħażagħ u li jittejbu l-kundizzjonijiet tal-operat, b'mod partikolari għall-inklużjoni tan-nisa abbord il-bastimenti u fis-settur b'mod aktar ġenerali, u li tissaħħaħ il-pożizzjoni tagħha fil-katina tal-provvista; jistieden lill-Kummissjoni, għalhekk, biex f'kooperazzjoni mill-qrib mal-Istati Membri, tistabbilixxi u timplimenta mekkaniżmi ta' appoġġ, fi ħdan il-qafas tal-FEMSA, għas-sajd fuq skala żgħira, artiġjanali u kostali li jagħmluha possibbli li jiġu indirizzati l-problemi speċifiċi f'din il-parti tas-settur; 2.
Jemmen li l-futur tas-sajd fuq skala żgħira jirrikjedi li n-natura speċifika tiegħu tiġi rikonoxxuta fil-PKS u li l-istrumenti attwali jiġu adattati sabiex jissodisfaw il-ħtiġijiet ta' dan is-settur; 3.
Jenfasizza l-ħtieġa ta' definizzjoni komuni, usa' u aktar xierqa ta' sajd fuq skala żgħira, artiġjanali u kostali; jenfasizza li definizzjoni bħal din għandha tkun prammatika, tista' titkejjel u ċara; jenfasizza wkoll li d-definizzjoni għandha tirriżulta minn valutazzjoni xierqa, li tqis il-karatteristiċi u l-kriterji tas-segment tas-sajd fuq skala żgħira minbarra t-tul tal-bastiment, sabiex id-definizzjoni tal-UE tas-sajd fuq skala żgħira issir konformi mar-realtà tas-segment, kif diġà huwa l-każ bid-definizzjonijiet eżistenti inklużi f'ċerti konvenzjonijiet internazzjonali bħall-Kummissjoni Internazzjonali għall-Kon­ servazzjoni tat-Tonn tal-Atlantiku (ICCAT) jew il-Kummissjoni Ġenerali għas-Sajd fil-Mediterran (GFCM);
(30)
Ara p. 8 ta' Small-Scale Fisheries in Europe: Status, Resilience and Governance (Sajd fuq Skala Żgħira fl-Ewropa: Status, Reżiljenza u Governanza).